Dunaszekcső Községi Önkormányzat Képviselő-testülete

7/2010.

Jegyzőkönyv
Készült a Dunaszekcső Községi Önkormányzat Képviselő-testülete 2010. július 12. napján megtartott rendkívüli üléséről. 

Jelen vannak:

	Faller János
	polgármester

	Szabó Gergely

Bíró Zsolt

Bokor Zoltánné

Frányó János
	alpolgármester



	Prucs András


	képviselők

	Pest Éva  körjegyző
	


Igazoltan távol: dr.Metz Judit,  Kulutácz Zoltán, Sándor József, Tóth András

Faller János polgármester köszönti a megjelenteket, megállapítja, hogy az ülés határozatképes, mert a megválasztott 10 fő képviselő közül 6 fő az ülésen megjelent. Javaslatot tesz az ülés napirendi pontjaira, melyet a testület újabb javaslat nélkül az alábbiak szerint egyhangúlag elfogad:

Árvízi helyreállítási költségekről döntés 

előterjesztő: Faller János polgármester

Faller János polgármester: Az előző ülésen a testület döntött az árvíz okozta károk költségeiről. A helyreállítási költségeket azonban műszaki szakértővel is fel kell becsültetni. A szakértő a bejárást elvégezte, becslését írásba foglalta, és ennek alapján a helyreállítási költség az előzetesen becsült 12 millió forint helyett 8.497.188 Ft lehet. A pályázatot július 14-ig adhatjuk be, ezért ezen a rendkívüli ülésen javasolja a helyreállítási költség elfogadását.
Kérdés, hozzászólás nem volt, a testület 6 szavazattal 0 ellenében a következő határozatot hozta:
41/2010.(VII.12.) Kt. számú határozat

az árvíz okozta károk helyreállítása költségének módosításáról  
A képviselő-testület 27/2010.(VI.28.) Kt.számú határozat 2. pontját – a műszaki szakértő által becsült helyreállítási költség alapján – a következők szerint módosítja:
Dunaszekcső község Önkormányzata az árvíz levonulása után láthatóvá vált károk helyreállítási költségeit a 2010.évi költségvetése terhére teljes egészében nem tudja felvállalni. Az önkormányzati tulajdonú 43/6. hrsz-ú ingatlan, - Alsó Dunasor utca – helyreállítási költsége 8.497.188 Ft, az igényelhető 90%-os mérték alapján a támogatás 7.647.469 Ft. A helyreállítási költségek 10%-os önerejét –  849.719 Ft-ot – a költségvetési rendelet módosításával biztosítja az Önkormányzat

Határidő: 2010. 07.14. a pályázat benyújtására Felelős: Faller János polgármester
Több napirend nem volt, a polgármester az ülést berekesztette.

Kmf.

Faller János
Pest Éva
Polgármester
körjegyző
